Hei! Det er Frank Lunde som snakker.
Jeg skal fortelle om Android og Innstillinger-appen, og hvordan du finner ut hvilken versjon av Android du bruker.
Det er lurt å vite hvilken versjon du har før du begynner å lete etter innstillinger som kanskje ikke finnes på din Android-versjon.
For å åpne innstillinger trykker du på applikasjonen som heter Innstillinger.
Her har vi hovedmenyen på venstre side.
Nederst i den finner vi valget "Om nettbrettet".
Informasjonen kommer opp på høyre siden, og ett av punktene her er "Programvareinformasjon".
Helt øverst her står det "Android-versjon 7.1.1".
Versjoner som er eldre enn versjon 6 mangler mange av de funksjoner som gjennomgås på disse sidene.
Versjon 7 eller nyere har de viktigste tilgjengelighetsfunksjonene.